Pacientka sa pýta na bezpečnosť súčasného užívania Histappu, vitamínov a Nutridrinku
Dobrý deň,
chcela by som sa prosím vás informovať...bola mi zistená HIT hodnota 5,60.
Užívam Histapp 2x denne, a vitamíny Devitt, Bcomplex, Protrio probiotiká a Alove vera šťavu. Nakoľko by som chcela pribrať na váhe chcem ešte užívať Nutridrink...je prosím súčasné užívanie v poriadku? 
Ďakujem
Dobrý deň,
ďakujeme za Vašu otázku.
Nutridrink je je vysokoenergetická, nutrične kompletná tekutá výživa. Avšak obsahuje bielkoviny kravského mlieka, sóju, arómy a ďalšie zložky. V prípade užitia tejto výživy pri histamínovej intolerancii by mohla nastať neprimeraná alergická reakcia. Odpoveď organizmu na potraviny, lieky aj výživové doplnky môže byť individuálna, a preto si ich musí každý odsledovať sám. Aj potencionálne rizikové lieky či potraviny pri HIT u Vás nemusia vyvolávať komplikácie. Z tohto dôvodu je potrebné sa o prípradnom užívaní poradiť s ošetrujúcim lekárom, ktorému je známy Váš zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková